Tikroji metasekvoja

Sequoia glyptostroboides (Hu & W.C.Cheng) Weide, 1962
 Metasequoia glyptostroboides var. caespitosa Y.H.Long & Y.Wu, 1984
 Metasequoia glyptostroboides subsp. caespitosa (Y.H.Long & Y.Wu) Silba, 2010
 Metasequoia glyptostroboides subsp. neopangaea (Silba) Silba, 2010
 Metasequoia honshuenensis Silba & Callahan, 2000
 Metasequoia neopangaea Silba, 2002

Tikroji metasekvoja (Metasequoia glyptostroboides) – pušūnų (Pinophyta) skyriaus, kiparisinių (Cupressaceae) šeimos, vienintelė išlikusi metasekvojų (Metasequoia) gentyje medžių rūšis.

200px|thumb|left|Tikrosios metasekvojos šakelė su nesubrendusiais moteriškais kankorėžėliais
200px|thumb|left|Tikrosios metasekvojos kamienas

 Istorija 
Rastos genties fosilijos parodo, kad gentis evoliucionavo vėlyvojo kreidos periodo senomanijos laikotarpiu prieš 100 milijoną metų.researchgate.net / The Evolution and Biogeographic History of Metasequoia; Authors: Ben Le Page, Hong Yang, Midori Matsumoto | December 2005

Remdamasis fosilijomis, pirmą kartą metasekvojų gentį aprašė japonų paleobotanikas Šigeru Mikis (Shigeru Miki) 1941 m., kadangi jas anuo metu žinojo tik iš iškasamių fosilijų ir buvo manyta, kad metasekvojos seniai išnykusios.

1941 m. Hubėjaus provincijos Ličuanio apskrities kalnuoto regiono nuokalnių atokioje Moudao gyvenvietėje kinų miškininkas vardu To Kanas (Toh Kan) aptiko keistą, dar neatpažintą medį, bet žiemos metu nusilaužtos be lapelių šakelės tinkamai neišsaugojo ir nebandė identifikuoti. Tai galbūt galėjo būti paskata kitam kinų miškininkui – Čanui Vangui (Zhan Wang), kuris čia atvyko 1943 m. ir liepos 21 d. paėmė neidentifikuoto medžio pavyzdžius, ir klaidingai identifikavo rūšį. Dar praėjus pusantrų metų laikotarpiui, 1946 m. kaip identifikuotą ir augančią gyvą metasekvoją apibudino kinų botanikai Van Čun Čengas (Wan Chun Cheng; 1904–1983 m.) ir Hu Ksiansu (Hu Xiansu; 1894–1968). 1947 m. buvo surinktos sėklytės. 1947 m. pabaigoje ir 1948 m. pradžioje iš Kinijos dalis sėklyčių keliomis partijomis buvo išsiuntinėtos į Arnoldo arboretumą, karališkuosius Kju ir Edinburgo botanikos sodus, Misūrio botanikos sodą ir į kitų šalių – Danijos, Nyderlandų, Prancūzijos, Indijos, Australijos ir Naujosios Zelandijos botanikos sodus, arboretumus, miškininkystės agentūras.treesandshrubsonline.org / Metasequoia glyptostroboides Hu & Cheng | Trees and Shrubs Online – Tarptautinė dendrologijos draugija (International Dendrology Society)

1948 m. Hu Ksiansu (Hu Xiansu) ir Van Čun Čengas (Wan Chun Cheng) paskelbė ir mokslinį lotynų kalba binominį pavadinimą – Metasequoia glyptostroboides.

 Paplitimas 
Tai grėsmingai nykstanti medžių rūšis, 2010 m. duomenimis, natūraliame paplitimo areale buvo išlikę 5 393 brandaus amžiausiucnredlist.org / Metasequoia glyptostroboides; Last assessed: 17 December 2010 | Tarptautinė raudonoji knyga su maža genetine įvairove medžiai.arboretum.harvard.edu / Old Molecules, New Climate: Metasequoia’s Secrets; Arnoldia – Volume 76, Issue 2, by Hong Yang and Qin Leng on Nov 15, 2018

Tikrosios metasekvojos natūralus savaiminio paplitimo arealas yra vidurio pietryčių Kinijoje – šiaurės vakarų Hunanio provincijoje augavietės 750–1500 m aukštyje, rytų Sičuano ir pietvakarių Hubėjaus provincijose bei Čongčinge.

Jas atradus, jos imtos plačiai auginti ir visoje Kinijoje. Nuo 1948 metų už Kinijos ribų buvo išsiųsta sėklos ir daigeliai į Vakarų Europą ir Šiaurės Ameriką, kur dabar gana plačiai auginamos JK, Vokietijos, Prancūzijos, Belgijos bei ypač JAV botanikos soduose, miestų parkuose, privačiose žmonių valdose.

 Lietuvoje 
Tikrosioms metasekvojoms yra gana tinkamos sąlygos augti vakarų, pietvakarinėje Lietuvoje. Kaune esančiame Vytauto Dydžiojo universiteto botanikos sode augantys 50 metų amžiaus medžiai siekia 11 metrų aukštį, 2019 m. žydėjo.diena.lt / Pirmą kartą „pražydo“ itin retas medis – tikroji metasekvoja | 2019-03-19

Lietuvoje jauni medeliai dažnai apšąla, šalyje auginama retai.vle.lt / Metasekvoja | Visuotinė lietuvių enciklopedija

 Matmenys 
Tai mažiausia sekvojinių (Sequoioideae) pošeimio medžių rūšis. Iš labai negausios populiacijos sprendžiant, manoma kad jos paprastai užauga 40–45 m, bet gali užaugti daugiau kaip 48 m aukščio ir virš 2,1 m skersmens kamienu, nors pasaulyje buvo pradėtos auginti mažiau nei prieš 74 metus, bet pasodinti individai yra pasiekę 25–40 m aukštį ir su 1–1,3 m skersmens kamienais.monumentaltrees.com / The dawn redwood (Metasequoia glyptostroboides)

Kinijoje žinoma aukščiausia tikroji metasekvoja yra 36,5 m aukščio.savetheredwoods.org / DAWN REDWOODS

Palyginti per trumpą – penkiasdešimties metų laikotarpį iš sėklų arba nedidelių daigelių kai kurie medžiai išaugo iki nepaprasto dydžio. Bene didžiausias iš jų yra medis augantis „Bailey“ arboretume, Lokusto („Locust“) slėnyje (Niujorko valstija). 1998 m. rugpjūčio pabaigoje jo aukštis siekė 31,69 m aukštį ir krūtinės lygyje buvo 5,38 m apimties, kurio vainiko plotis siekė 18,2 m. Keletas medžių Prinstone (Naujasis Džersis), augančių giraitėje prie nedidelio upelio Brodmido („Broadmeade“) parke, dabar yra daugiau kaip 38,1 m aukščio, nors jie ir nepasižymi didele kamieno apimtimi ir nėra plačios lajos kaip anksčiau paminėtas medis augantis „Bailey“ arboretume. Augantys jiems palankiose vietovėse daugelis kitų medžių yra daugiau kaip 30,4 m aukščio ir 3,65 m kamieno apimties.arnoldia.arboretum.harvard.edu / Metasequoia glyptostroboides: Fifty Years of Growth in North America, By John E. Kuser 

 Apibūdinimas 
Tikroji metasekvoja morfologiškai panaši į dvieilį taksodį (Taxodium distichum) ir visžalę sekvoją (Sequoia sempervirens).missouribotanicalgarden.org / Metasequoia glyptostroboides | Misūrio botanikos sodas

Tikrosios metasekvojos yra lapus metantys, vienanamiai, greitai augantys medžiai. Medžio laja siaura kūgio ar piramidės pavidalo, o su amžiumi tampa plačiai kūgiška. Kamieno paviršius nelygus, vertikaliai banguotas, bet tiesus ir prie pagrindo dažnai platėjančiai atraminis, kartais išauga daugiakamienis. Jaunų medelių žievė rausvai ruda, vėliau ima tamsėti, pilkšvėti, įtrūkinėja, ima luptis ilgomis siauromis juostomis. Pavasarį ir vasarą lapeliai melsvai ar gelsvai žali, iš apatinės pusės blankesni. Brandžių, senų medžių lapeliai 0,8–1,5 cm ilgio ir 1,2–2 mm pločio, bet ant jaunų medelių jie didesni. Lapeliai primena paprastosios eglės spyglį, bet neaštrūs, išsidėstę tvarkingai priešingai, šakelių ašies atžvilgiu 45–60° kampu, 2–5 mm vienas nuo kito. Ant šakelės gali būti 50–60 ir daugiau lapelių. Rudenį prieš nukrisdami tampa oranžinio ar raudono atspalvio. Vyriški strobilai šviesiai geltonai rudi susitelkę siauromis kabančiomis iki 12 cm ilgio kekėmis, o moteriški geltonai žali, pavieniai, stačiai išaugantys ūglių viršūnėje ar šalia jos.dendro.cnre.vt.edu / Dawn redwood | Virginia Tech Dendrology Jų kankorėžiai ovalūs ar nežymiai kiaušinio formos, nedideli, maksimaliai 2 cm ilgio,archive.org / scn.org / Metasequoia glyptostroboides (Water Fir)  kitais šaltiniais – 1,5–2,5 cm skersmens su juos dengiančiais 16–28 žvyneliais, prisitvirtinę prie šakelės kabo and ilgesnių ar trumpesnių kotelių. Moteriški kankorėžėliai šviesiai rudos spalvos, kiaušinio pavidalo ovalios formos, tuo tarpu vyriški kankorėžėliai labiau tamsesnės rudos spalvos, labiau apvalesni ir nukarę laikosi ant ilgokų kotelių. Sėklų branda spalio-lapkričio mėnesiais.efloras.org / Metasequoia glyptostroboides | Flora of China

 Dirvožemis ir atsparumas 
Gerai auga gausiame humuso kiek drėgname bet gerai pralaidžiame dirvožemyje. Geriausi jų augimo rezultatai buvo pasiekti, kai jos buvo pasodintos į aliuvinį dirvožemį lygumose ir prie upių, taip pat į drėgnesnes, su neaukštais šlaitais kalnų papėdes.fao.org / China – Metasequoia: the national fossil tree; By Chao Chin Ju Labai mėgsta atvirai saulėtas vietas.

Priskiriama 5–10, kitais šaltiniais – 5–8arborday.org / Dawn Redwood Metasequoia glyptostroboides | Arbor Day Foundation ir net 4 atšiaurumo zonai.landscapeplants.oregonstate.edu / Metasequoia glyptostroboides Maksimaliai gali atlaikyti nuo -23,3 °C iki -28,8 °C laipsnių speigą.conifers.org / Metasequoia glyptostroboides

Paprastai jos blogai auga vietovėse, kur vyrauja stiprūs vėjai, dykumose, kalnuose.archive.org / skidmore.edu / GIS Analysis of the Metasequoia .

Nuo 1948 m. jos buvo pasodintos daugelyje Kinijos regionų ir introdukuota į daugiau kaip 50 Azijos, Afrikos, Europos ir Amerikos šalių, kur labai gerai auga. Pavyzdžiui, aukštų platumų vietovėse, tokiose kaip Sankt Peterburgas, Kopenhaga ir Aliaska, jos ištveria žiemą esant minusinei temperatūrai. Labai nedaug rūšių yra taip lengvai prisitaikiusios, kad jas galima introdukuoti tokiose įvairiose vietovėse.

Atspari oro užterštumui.

 Amžius 
Sprendžiant iš negausios tikrųjų metasekvojų populiacijos, jos gyvena iki 420 metų, bet galimai ilgiau.

 Panaudojimas 
Kinijoje, JAV ir daugelyje vidutinių platumų klimato juostose sodinama kaip dekoratyvinis medis. JAV, Europoje dažnai auga botanikos soduose, miestų parkuose, jomis apželdinami miestų šaligatviai. Kadangi tai greitai augantys medžiai, Kinijoje imta jais želdinti atkuriant miškus.

1984 m. pavasaryje tikroji metasekvoja buvo pasirinkta kaip Hubėjaus provincijos sostinės Vuhano miesto medžiu.flora.huh.harvard.edu / THE CHRONOLOGY OF THE “LIVING FOSSIL” METASEQUOIA GLYPTOSTROBOIDES (TAXODIACEAE): A REVIEW (1943–2003) ; JINSHUANG MA

 Grėsmė ir apsauga 
Tikrosios metasekvojos labai retos, laikomos grėsmingai nykstančia rūšimi, kadangi kalnų slėniuose labai kultivuojamas ryžių auginimas, to pasekoje šių medžių natūralus arealas siaurėja. Įrašyta į tarptautinės raudonosios knygos sąrašus.

 Auginimas 
Iš sėklų užauginti tikrąją metasekvoją gana sudėtinga, o ir sėklų daigumas siekia tik apie 5 procentus. Patartina į durpių vazonėlį pasėti mažiausiai 20 sėklų, užberiant jas iki 1/4 cm žemės sluoksniu. Kad jos sudygtų, joms reikia gero apšvietimo. Vazonėlį patartina įdėti į plastikinį maišelį, kad jame būtų daugiau drėgmės, bei palaikyti dirvožemį drėgną. Vazonėlis laikyti vėsioje, bet netiesiogiai saulės spindulių apšviestoje vietoje. Sėklos sudygs per 30–40 dienų. Prieš sodinant į pastovią vietą, daigams reikia sustiprėti – leidžiant jiems paaugti bent kelis centimetrus.thespruce.com / How to Grow and Care for Dawn Redwood; By VANESSA RICHINS MYERS, Updated on 06/22/22, Reviewed by ANDREW HUGHES

 Veislės 
Yra išveista tikrųjų metasekvojų veislių:plants.ces.ncsu.edu / Metasequoia glyptostroboides
 „Hamlet’s Broom“
 „Miss Grace“
 „Ogon“
 „Schirrmann’s Nordlicht“

 Galerija 

 Šaltiniai 

 Nuorodos 

Vaizdo įrašai ir pasakojimai apie tikrąją metasekvoją anglų k.:
 youtube.com / Trees with Don Leopold – dawn redwood
 youtube.com / Dawn Redwood Grove at the U.S. National Arboretum
 youtube.com / How fast does a REDWOOD GROW ?
 youtube.com / Dawn Redwood (Metasequoia glyptostroboides)
 youtube.com / A Quick Look at a Grove of Huge Dawn Redwood Trees

Kategorija:Kiparisiniai
Kategorija:Medžiai ir krūmai